b"\n_START_ARTICLE_\nNiiduk\xc3\xa4harik\n_START_SECTION_\nNimetus\n_START_PARAGRAPH_\nPerekonna nimetus Rhytidiadelphus p\xc3\xa4rineb ladina s\xc3\xb5nast Rhytidium ja kreeka s\xc3\xb5nast \xce\xb1\xce\xb4\xce\xb5\xce\xbb\xcf\x86\xcf\x8c\xcf\x82 (adelf\xc3\xb3s, 'vend'), mis viitab tihedale sugulusele kurdsambla (Rhytidiumi) perekonnaga. Liigi nimetus squarrosus viitab lehtede kujule, mis on soomusekujulised._NEWLINE_Suurbritannias on selle sambla nimetus springy turf-moss ja Ameerika \xc3\x9chendriikides square goose-neck moss.\n_START_SECTION_\nKirjeldus\n_START_PARAGRAPH_\nNiiduk\xc3\xa4harikul on kuni 15 cm haruline t\xc3\xbcvi, mis on k\xc3\xb5verdatud t\xc3\xa4isnurga all ja moodustab lehti pikkusega 2\xe2\x80\x932,5 mm. Lehtede alused on laiad ja sisaldavad paari l\xc3\xbchikest n\xc3\xa4rvi. Kupraid kasvab niiduk\xc3\xa4harikul harva, selle t\xc3\xb5ttu tal on suguta sigimine.\n_START_SECTION_\nLevila\n_START_PARAGRAPH_\nNiiduk\xc3\xa4harik on levinud tsirkumpolaarselt p\xc3\xb5hjapoolkeral, seda on leitud Euraasia paljudes kohtades ning m\xc3\xb5nes P\xc3\xb5hja-Ameerika piirkonnas, sh Briti Columbias, Alaskas, Washingtonis, Oregonis, Newfoundlandi ja Labradori provintsis ning Gr\xc3\xb6\xc3\xb6nimaal._NEWLINE_Samuti on seda introdutseeritud P\xc3\xb5hja-Ameerika kirdeossa, Tasmaaniasse ja Uus-Meremaale, kus see on n\xc3\xbc\xc3\xbcd invasiivne liik."